Publication: Magyar Közlöny
Issue: MK-2010-185 (Year: 2010, Number: 185)
Era: contemporary
Section: Az Alkotmánybíróság figyelemmel volt emellett a 4/1993. (II. 12.) AB határozatban megfogalmazott alkotmányos
Paragraph Index: 149

Az Alkotmánybíróság figyelemmel volt emellett a 4/1993. (II. 12.) AB határozatban megfogalmazott alkotmányos követelményre és annak alapvetõ indokaira is. A határozat szerint „ahol az Alkotmány valamely alapjogról szóló törvény elfogadásához a jelenlévõ képviselõk kétharmadának szavazatát írja elõ, a minõsített többség követelménye nem az illetõ alapjog bármely törvényi szabályozására vonatkozik, hanem csakis az adott alkotmányi rendelkezés közvetlen végrehajtásaként megalkotott törvényre. Ez a törvény az illetõ alapjog érvényesítésének és védelmének irányát határozza meg. Valamely alapjogról szóló törvényhez minõsített többség elõírása nem zárja ki, hogy az illetõ alapjog érvényesítéséhez szükséges részletszabályokat egyszerû többségû törvény határozza meg.” (ABH 1993, 48, 49.) Alapvetõ kérdés mindezek után, hogy az OEVK-k területének meghatározása a választójog „érvényesítésének és védelmének irányát”, „az adott alkotmányi rendelkezés közvetlen végrehajtását” jelentõ szabályozásnak minõsül-e, mert ebben az esetben megalkotása csakis kétharmados szavazataránnyal elfogadott törvényben történhet. Amennyiben a választáshoz való alapjog érvényesítéséhez szükséges részletszabálynak minõsül ez a szabályozás, azt egyszerû többségû törvény is meghatározhatja. Ha a választókerületek lehatárolása csak közvetett és távoli összefüggésben áll a választójoggal, akkor elegendõ a rendeleti szint is.

Source: https://magyarkozlony.hu/hivatalos-lapok/ae4957eabc6c90598b7e2ea1907136a769c0b154/dokumentumok/98e36ce8cb3d74f41d806ab74abf96666019e342/letoltes